
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от Йорданка Ангелова Бенова-Ананиева 
Зам.-кмет „Образование, здравеопазване, социални дейности и младежки политики“
на Община Бургас
ОТНОСНО: Прекратяване на съсобственост между Община Бургас и физическо лице, чрез продажба на 150/590 кв.м идеални части от УПИ ХLІ-77, кв. 6, целият с площ 590 кв.м, по плана на в.з. “Боровете“, кв. Банево, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас е постъпило заявление с вх. №94-01-4402/10.02.2017г. от Д. С. Б., с искане за прекратяване на съсобственост в урегулиран поземлен имот (УПИ) ХLІ-77, кв.6, по плана на в.з. “Боровете“, кв. Банево, гр. Бургас, чрез изкупуване на общинските идеални части от цитирания имот. 

Община Бургас е собственик на 150/590 кв.м ид. части от УПИ ХLІ-77, кв.6, целият с площ 590 кв. м, по плана на в.з. “Боровете“, землище кв. Банево, гр. Бургас, съответен на поземлен имот (ПИ) с идентификатор 07079.705.4088 по КККР на гр. Бургас, целият с площ 590 кв.м, актувани с Акт №6807/23.03.2012г. за частна общинска собственост., вписан с акт №200, том 10, вх. рег. №3237 на 04.04.2012г. в Служба по вписванията – гр. Бургас.

Заявителят Д. С. Б. и съпругата му К. С. Б. са собственици на останалите 440/590 кв.м идеални части в УПИ ХLІ-77, кв.6, целият с площ 590 кв. м, по плана на в.з. “Боровете“, землище кв. Банево, гр. Бургас, съгласно нот. акт №83, том V, рег.№8551, дело №781 от 26.11.2010г. на К. Консулова – нотариус с рег.№248 в нотариалната камара при БРС.

Собствените на Община Бургас 150/590 кв.м ид. части от УПИ ХLІ-77, целият с площ 590 кв.м в кв.6 по плана на в.з. „Боровете“, кв. Банево, гр. Бургас, не отговарят на изискванията на чл. 19 от Закона за устройство на територията (ЗУТ) за обособяване на самостоятелен урегулиран поземлен имот. 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 150/590 кв.м ид. части от УПИ ХLІ-77, кв.6, целият с площ 590 кв. м, по плана на в.з. “Боровете“, землище кв. Банево, гр. Бургас, съответен на поземлен имот (ПИ) с идентификатор 07079.705.4088 по КККР на гр. Бургас, на оценител, вписан в регистъра на независимите оценители в Република България, определена в размер на 6 670 лв. (шест хиляди шестстотин и седемдесет лева). 
Данъчната оценка на имота, предмет на продажба е 2 878,20 лв. (две хиляди осемстотин седемдесет и осем лева и двадесет стотинки).

Имотът е включен в Програмата за управление и разпореждане с общинската собственост на Община Бургас за 2021 г. по реда на чл. 8, ал. 9 от ЗОС.
Предвид изложеното и на основание правомощията на кмета по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 28.04.2021г. на Комисия, назначена със Заповед №814/01.04.2020г. на Кмета на Община Бургас, което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36, ал. 1, т. 2 от ЗОС, чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

Да се прекрати съсобствеността между Община Бургас, Д. С. Б. и К. С. Б., чрез продажба на 150/590 (сто и петдесет от петстотин и деветдесет) кв.м идеални части от недвижим имот, актувани с Акт №6807/23.03.2012г. за частна общинска собственост, представляващи идеална част от урегулиран поземлен имот (УПИ) ХLІ-77 (четиридесет и едно римско за имот с планоснимачен номер седемдесет и седем), целият с площ 590 (петстотин и деветдесет) кв.м в кв.6 (шест) по плана на в.з. „Боровете“, кв. Банево, гр. Бургас, при граници на целия имот: север – УПИ ХLІІ-76; изток – УПИ ХХХІІ-86; юг – УПИ ХL-833; запад – улица, с идентификатор 07079.705.4088 (нула седем нула седем девет точка седем нула пет точка четири нула осем осем) по КККР на кв. Банево, гр. Бургас, с площ 590 (петстотин и деветдесет) кв.м, при граници по КК на целия имот: 07079.705.2833, 07079.705.2086, 07079.705.2076, 07079.705.3085, за сумата от 6 670 лв. (шест хиляди шестстотин и седемдесет лева), без ДДС.
Приложение: Заявление вх. №94-01-4402/10.02.2017г.; Акт №6807/23.03.2012г. за частна общинска собственост; Скица №94-01-4402/5/15.06.2021г., издадена от Община Бургас; Скица №15-97804-02.02.2021г., издадена от СГКК-гр.Бургас; нот. акт №83, том V, рег.№8551, дело №781 от 26.11.2010г.; Протокол от 28.04.2021г. на комисията, назначена от Кмета на Община Бургас; Удостоверение за данъчна оценка, издадено от дирекция МПДТР при Община Бургас; Експертна оценка от лицензиран оценител.

ЙОРДАНКА АНАНИЕВА
За Кмет на Община Бургас
(съгласно Заповед № 1936/14.07.2021г.

на Кмета на община Бургас)
Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: 
инж. Райна Димова, Ст. експерт в дирекция УОС
